Uznesenie Okresného súdu Prievidza sp. zn. 8C/37/2023 z 10. 7. 2024
Uznesenie Okresného súdu Prievidza z 10. júla 2024, sp. zn. 8C/37/2023, ECLI:SK:OSPD:2024:3823218795.7
Súd: Okresný súd Prievidza
Spisová značka: 8C/37/2023
ECLI: ECLI:SK:OSPD:2024:3823218795.7
Dátum vydania: 10. 7. 2024
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 8C/37/2023 3823218795 10. 07. 2024 JUDr. Miriam Kohútová, PhD. ECLI:SK:OSPD:2024:3823218795.7
Uznesenie Okresný súd Prievidza v právnej veci žalobcu WOREMIX, s.r.o., IČO: 44 664 389, so sídlom Kopčianska 10, Bratislava v zastúpení Ing. Robert Melcer, konateľ spoločnosti, právne zast. JUDr. Ivan Žilík, PhD. s.r.o., advokát so sídlom Pod pánskym lesom 846/13, Nitrianske Hrnčiarovce, proti žalovanému A. B. C., nar. XX.XX.XXXX, bytom D. XXX/XXX, E., právne zast. Mgr. Vladimír Ľupták, advokát so sídlom M. Mišíka I. 2752/4A, Prievidza, o vydanie hnuteľných vecí, rozhodol: I. Konanie z a s t a v u j e . II. Stranám sporu náhradu trov konania n e p r i z n á v a . odôvodnenie: 1. Žalobca sa žalobou doručenou tunajšiemu súdu dňa 24.07.2023 domáhal voči žalovanej vydania hnuteľných vecí. 2. Po pojednávaní konanom dňa 15.05.2024 doručil žalobca prostredníctvom svojho právneho zástupcu dňa 01.07.2024 podanie, v ktorom uviedol, že berie žalobu v celom rozsahu späť a navrhuje konanie zastaviť. O trovách konania žiada rozhodnúť tak, že každá zo strán si bude znášať trovy sama, ako bolo dohodnuté medzi stranami na poslednom pojednávaní. 3. Podľa § 144 zákona č. 160/2015 Z.z., Civilný sporový poriadok (ďalej len „CSP“), žalobca môže vziať žalobu späť. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Dispozícia so žalobou patrí medzi základné procesné oprávnenia žalobcu. Vzhľadom na to, že v prejednávanej veci vzal žalobca žalobu v celom rozsahu späť, súd konanie zastavil. 7. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 8. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 9. Na pojednávaní konanom dňa 15.05.2024 účastníci konania prehlásili, že trovy konania si znáša každá strana samostatne.
Keďže zastavenie konania nezavinila konkrétna strana, ale spoločné konanie oboch strán (vydanie hnuteľných vecí), súd o trovách konania rozhodol tak, že právo na ich náhradu nepriznal žiadnej zo strán sporu. Poučenie: Proti tomuto uzneseniu možno podať odvolanie do 15-tich dní odo dňa jeho doručenia prostredníctvom tunajšieho súdu na Krajský súd v Trenčíne, a to písomne v dvoch vyhotoveniach. V odvolaní sa má popri všeobecných náležitostiach podania uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a musí byť podpísané. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil.

